Diari Oficial de la Generalitat Valenciana


Sumari del DOGV 8234, del 14-02-2018 (2018/905)

RESOLUCIÓ de 26 de gener de 2018, de la Direcció General de Centres i Personal Docent, per la qual s'aprova l'expedient del procés selectiu d'accés al cos de catedràtics de Música i Arts Escèniques, convocat per l'Ordre 55/2015, de 18 de maig, de la Conselleria d'Educació, Cultura i Esport, respecte de les persones aspirants pendents.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8234

Data del DOGV
:   14-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/905


Data del document
:   26-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 26 de gener de 2018, de la Direcció General de Centres i Personal Docent, per la qual s'aprova l'expedient del procés selectiu d'accés al cos de catedràtics de Música i Arts Escèniques, convocat per l'Ordre 55/2015, de 18 de maig, de la Conselleria d'Educació, Cultura i Esport, respecte de les persones aspirants pendents. [2018/905]  
  
Per Ordre 55/2015, de 18 de maig, de la Conselleria d'Educació, Cultura i Esport (DOGV 7531, 22.05.2015), es va convocar procediment selectiu d'accés al cos de catedràtics de Música i Arts Escèniques, i les persones aspirants que no van poder acreditar el coneixement del valencià, de conformitat amb la base 10, havien d'obtindre el Certificat de Capacitació per a l'Ensenyament en Valencià durant el curs acadèmic següent al de la superació del procediment selectiu.  
  
Atés que totes elles han obtingut aqueix certificat, una vegada comprovat que totes reuneixen els requisits de participació establits en l'esmentada convocatòria, i atés que estan exemptes de la realització de la fase de pràctiques, segons la base 11 de la mateixa convocatòria, resolc:  
  
Primer  
Aprovar l'expedient de procediment selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport, respecte de les persones aspirants indicades en l'annex de la present resolució, i remetre'l al Ministeri d'Educació, Cultura i Esport perquè procedisca al seu nomenament i a l'expedició dels corresponents títols de funcionaris de carrera, de conformitat amb la puntuació obtinguda, i això amb efectes d'1 de setembre de 2017.  
  
Segon  
D'acord amb el que preveu l'article 10.1.d del Reglament d'ingrés, accessos i adquisició de noves especialitats en els cossos docents aprovat pel Reial decret 276/2007, de 23 de febrer, les persones aspirants que hagen superat el procés selectiu hauran d'obtindre la seua primera destinació definitiva en l'àmbit de gestió de la Conselleria d'Educació, Investigació, Cultura i Esport, conforme disposa el Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la Direcció General de Centres i Personal Docent en el termini d'un mes comptat des de l'endemà de la seua publicació, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 de gener de 2018.- El director general de Centres i Personal Docent: José Joaquín Carrión Candel.